Undirskriftir og fundur á Austurvelli í dag ! Í dag hefst Allsherjarverkfall fyrir loftslagið og er nú tími til komin að eldri kynslóðin taki slaginn ásamt unga fólkinu . Framtíð okkar og komandi kynslóða er í húfi . Gengið verður frá Hallgrímskirkju í dag kl. 17:00 niður á Austurvöll . Þar verður stútfull dagskrá af hæfileikaríku tónlistar - og ræðufólki . Meðal þeirra sem koma fram eru GDRN , Krummi , Friðrik Dór , Kári Stefánsson , StjörnuSævar , Hildur Knútsdóttir og JóiPxKróli . Losun gróðurhúsalofttegunda frá Íslandi eykst hratt og er , miðað við höfðatölu , mun meiri en í nágrannalöndum okkar . Þeirri þróun þarf strax að snúa við til að draga úr alvarlegum afleiðingum loftslagshlýnunar og skapa öruggara og sjálfbærara þjóðfélag . Greta Thunberg hefur veitt mörg þúsundum ungmenna innblástur síðastliðið ár með mótmælum sínum gegn aðgerðaleysi stjórnvalda í loftslagsmálum . Fylgjum Gretu og hennar orðum : „ I want you to unite behind the science . And then I want you to take real actions . ” Opnað verður fyrir undirskriftasöfnun þar sem skorað er á stjórnvöld að grípa til tafarlausra aðgerða í loftslagsmálum . Landvernd styður hugmyndir um Hálendisþjóðgarð og Þjóðgarðastofnun en nauðsynlegt er að koma í veg fyrir uppbyggingu orkuvera og miðlunarlóna á hálendinu enda skerðir það verðmæti svæðisins og er í trássi við náttúruverndarlög og alþjóðlegar skilgreiningar á þjóðgörðum .